I middelalderen var Tula en mindre festning ved Fyrstedømmet Rjazans grense. Da byen kom under Storfyrstedømmet Moskva ble det bygget en kreml i stein, fullført i 1530. Den var en nøkkelfestning i den russiske festningslinjen Zasetsjnaja tsjerta, og den sto imot en beleiring av tatarer i 1552. I 1607 inntok Ivan Bolotnikov og hans støttespillere citadellet og motsto en fire måneder lang beleiring av tsarens arme. På 1700-tallet ble enkelte deler av kreml-murene revet.